Faltant el govern nacional, Buenos Aires es va veure sotmesa a un període d'accentuada inestabilitat política, conegut com l'Anarquia de l'Any XX; successius governadors es van alternar en el govern, enderrocant-se mútuament, mentre pactaven amb els federals en tractats com el del Pilar i el de Benegas, i alternativament lluitaven contra ells en una continuïtat de la guerra. La victòria d'Estanislao López a la batalla de Gamonal li va donar una preeminència notable entre els governadors de l'interior.